Source: https://finlex.fi/fi/laki/alkup/1993/19930446
Timestamp: 2020-07-16 14:25:33+00:00

Document:
Asetus telehallinnosta 446/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 446/1993
Liikenneministerin esittelystä säädetään telehallinnosta 10 päivänä kesäkuuta 1988 annetun lain (518/88) 4 §:n nojalla:
Telehallintokeskuksen tehtävät
Liikenneministeriön alaisen Telehallintokeskuksen tarkoituksena on edistää tele- ja radioviestintää ja niiden taloudellisuutta sekä turvata niiden kehittymismahdollisuudet.
Telehallintokeskuksen tehtävänä on tele- ja radiotoiminnassa:
1) valvoa tele-, radio- ja kaapelilähetystoimintaa sekä edistää viestinnän teknistä toteutusta ja häiriöttömyyttä;
2) suunnitella radiotaajuuksien käyttöä ja hoitaa radiotoiminnan hallintoa;
3) hyväksyä telepäätelaitteita ja radiolaitteita, antaa teknisiä määräyksiä ja yleisiä lupaehtoja sekä valmistella standardit;
4) hoitaa televisiolupahallintoa;
5) osallistua kansainväliseen yhteistyöhön;
6) osallistua valmiussuunnitteluun sekä valvoa ja kehittää alan teknistä varautumista poikkeusoloihin;
7) hoitaa muut tehtävät, jotka sille säännösten tai liikenneministeriön määräysten mukaan kuuluvat.
Telehallintokeskuksen organisaatio
Johtokunta johtaa ja valvoo Telehallintokeskuksen toimintaa.
Telehallintokeskuksen päällikkö on ylijohtaja.
Telehallintokeskuksen muusta organisaatiosta määrää ylijohtaja työjärjestyksessä.
Telehallintokeskukselle kuuluvat asiat ratkaisee, jollei telehallinnosta annetun lain (518/88) 3 §:stä muuta johdu, johtokunta, ylijohtaja tai muu Telehallintokeskuksen virkamies, jolle sellainen päätösvalta on annettu.
Johtokunta käsittelee asiat, jotka koskevat:
1) talousarvioesitystä, toiminta- ja taloussuunnitelmaa sekä virka- ja työehtosopimuksia;
2) toiminnan yleistä kehittämistä;
3) merkittäviä tele- ja radioviestintään liittyviä suunnitelmia ja periaateratkaisuja; sekä
4) teknisiä määräyksiä ja yleisiä lupaehtoja.
Lisäksi johtokunta käsittelee muut asiat, joilla on periaatteellinen tai laajavaikutteinen merkitys taikka jotka ylijohtaja määrää johtokunnassa käsiteltäviksi.
Ylijohtaja ratkaisee muut kuin 4 §:n mukaan johtokunnan ratkaistavat asiat, jollei niitä ole työjärjestyksessä määrätty muun virkamiehen ratkaistaviksi.
Ylijohtaja voi ottaa yksittäistapauksessa ratkaistavakseen asian, joka muutoin olisi hänen alaisensa virkamiehen ratkaistava.
Ylijohtajan ollessa estynyt toimii hänen sijaisenaan liikenneministeriön määräämä Telehallintokeskuksen virkamies.
Liikenneministeriö nimittää Telehallintokeskuksen johtokuntaan neljä jäsentä sekä heidän henkilökohtaiset varamiehensä enintään kolmeksi vuodeksi kerrallaan sekä määrää puheenjohtajan ja varapuheenjohtajan. Jäsenistä ja vastaavasti varajäsenistä tulee yhden edustaa liikenneministeriötä, yhden radio- ja telelaitteiden valmistajia ja kahden radio- ja telelaitteiden käyttäjiä.
Johtokuntaan kuuluvat lisäksi ylijohtaja ja kaksi ylijohtajan määräämää hänen välitöntä alaistaan. Heidän varamiehinään toimivat heidän sijaisensa. Johtokunnan puheenjohtaja määrää johtokunnan sihteerin, jolla on oikeus olla läsnä johtokunnan kokouksessa ja käyttää siinä puhevaltaa.
Liikenneministeriö vahvistaa johtokunnan jäsenten ja sihteerin palkkiot.
Johtokunta on päätösvaltainen, kun läsnä on puheenjohtaja tai varapuheenjohtaja ja vähintään kolme muuta jäsentä.
Jos johtokunnassa ilmaantuu erimielisyyttä asian ratkaisusta, päätetään asia äänestyksellä noudattaen samaa menettelyä kuin monijäsenisessä tuomioistuimessa.
Telehallintokeskuksen henkilöstö ja heidän tehtävänsä sekä virkojen kelpoisuusvaatimukset
Telehallintokeskuksessa on ylijohtajan lisäksi viraston talousarvion rajoissa sen tehtävien edellyttämä määrä muuta henkilöstöä.
Ylijohtaja vastaa Telehallintokeskuksen toiminnan yleisestä kehittämisestä ja johtamisesta sekä valvoo, että Telehallintokeskukselle kuuluvat tehtävät suoritetaan tehokkaasti ja tarkoituksenmukaisesti.
Yleisenä kelpoisuusvaatimuksena Telehallintokeskuksen virkoihin on sellainen taito ja kyky, jota viran menestyksellinen hoitaminen edellyttää.
Lisäksi ylijohtajalta ja välittömästi hänen alaisensa yksikön päälliköltä vaaditaan virkaan soveltuva ylempi korkeakoulututkinto ja hyvä perehtyneisyys virkaan kuuluviin tehtäviin.
Henkilöstön nimittäminen ja ottaminen sekä virkavapaus
Muut virat täyttää ja työsopimussuhteessa olevan henkilöstön ottaa ylijohtaja, jollei työjärjestyksessä toisin määrätä.
Virkavapautta myöntää ylijohtajalle liikenneministeriö ja muille virkamiehille Telehallintokeskus siten kuin työjärjestyksessä määrätään.
Muuta kuin sellaista virkavapautta, johon virkamiehellä on oikeus lain tai virkaehtosopimuksen nojalla, myöntää kuitenkin yli vuodeksi ylijohtajalle valtioneuvosto ja välittömästi ylijohtajan alaisen yksikön päällikölle liikenneministeriö.
Telehallintokeskus kantaa ja vastaa valtion puolesta sekä valvoo tuomioistuimessa, välimiesmenettelyssä, muissa viranomaisissa ja toimituksissa valtion etua ja oikeutta kaikissa Telehallintokeskusta koskevissa asioissa.
Tarkemmat määräykset Telehallintokeskuksen organisaatiosta, yksiköiden ja henkilöstön tehtävistä ja toimivallasta sekä asioiden käsittelemisestä Telehallintokeskuksessa antaa ylijohtaja työjärjestyksessä.
Tämä asetus tulee voimaan 1 päivänä kesäkuuta 1993. Sillä kumotaan telehallinnosta 15 päivänä heinäkuuta 1988 annettu asetus (662/88) siihen myöhemmin tehtyine muutoksineen.
1 luku - Telehallintokeskuksen tehtävät1 §2 luku - Telehallintokeskuksen organisaatio2 §3 luku - Asioiden käsitteleminen ja ratkaiseminen3 §4 §5 §6 §7 §8 §9 §4 luku - Telehallintokeskuksen henkilöstö ja heidän tehtävänsä sekä virkojen kelpoisuusvaatimukset10 §11 §12 §5 luku - Henkilöstön nimittäminen ja ottaminen sekä virkavapaus13 §14 §15 §6 luku - Erinäisiä säännöksiä16 §17 §18 §

References: §2
 §3
 §4
 §5
 §6
 §7
 §8
 §9
 §4
 §11
 §12
 §5
 §14
 §15
 §6
 §17
 §18